CELEX: 32019D1031(01)
Language: sk
Date: 2019-10-24 00:00:00
Title: Rozhodnutie Rady z 24. októbra 2019 o vymenovaní zástupcu výkonného riaditeľa Europolu2019/C 370/02

31.10.2019   
               
               
                  SK
               
               
                  Úradný vestník Európskej únie
               
               
                  C 370/4
               
            
         ROZHODNUTIE RADY
         z 24. októbra 2019
         o vymenovaní zástupcu výkonného riaditeľa Europolu
         (2019/C 370/02)
         RADA EURÓPSKEJ ÚNIE,
         so zreteľom na nariadenie Európskeho parlamentu a Rady (EÚ) 2016/794 z 11. mája 2016 o Agentúre Európskej únie pre spoluprácu v oblasti presadzovania práva (Europol), ktorým sa nahrádzajú a zrušujú rozhodnutia Rady 2009/371/SVV, 2009/934/SVV, 2009/935/SVV, 2009/936/SVV a 2009/968/SVV (1), a najmä na jeho články 54 a 55,
         konajúc ako orgán s právomocou vymenovať výkonného riaditeľa a zástupcov výkonného riaditeľa Europolu,
         keďže:
         
                     (1)
                  
                  
                     Funkčné obdobie jedného zo súčasných zástupcov výkonného riaditeľa Europolu uplynie 31. októbra 2019. Je preto potrebné vymenovať nového zástupcu výkonného riaditeľa Europolu.
                  
               
                     (2)
                  
                  
                     Rozhodnutím správnej rady Europolu z 1. mája 2017 sa stanovujú pravidlá výberu, predĺženia funkčného obdobia a odvolania výkonného riaditeľa a zástupcov výkonného riaditeľa Europolu z funkcie.
                  
               
                     (3)
                  
                  
                     Jedno z pracovných miest zástupcu výkonného riaditeľa Europolu sa považuje za uvoľnené od 31. januára 2019, čo je deväť mesiacov pred uplynutím funkčného obdobia jedného zo súčasných zástupcov výkonného riaditeľa Europolu podľa článku 3 ods. 1 písm. a) rozhodnutia správnej rady Europolu z 1. mája 2017. Oznámenie o voľnom pracovnom mieste zástupcu výkonného riaditeľa Europolu bolo uverejnené v Úradnom vestníku Európskej únie23. januára 2019 (2).
                  
               
                     (4)
                  
                  
                     V súlade s článkom 54 ods. 2 nariadenia (EÚ) 2016/794 zostavila výberová komisia, ktorú zriadila správna rada, užší zoznam kandidátov. Výberová komisia vypracovala 8. mája 2019 riadne odôvodnenú správu.
                  
               
                     (5)
                  
                  
                     Na základe správy výberovej komisie a v súlade s nariadením (EÚ) 2016/794 a rozhodnutím správnej rady z 1. mája 2017 vydala správna rada 23. mája 2019 odôvodnené stanovisko k vymenovaniu zástupcu výkonného riaditeľa Europolu, v ktorom navrhla Rade užší zoznam troch kandidátov vhodných na toto pracovné miesto.
                  
               
                     (6)
                  
                  
                     Rada 18. júla 2019 vybrala za budúceho zástupcu výkonnej riaditeľky Europolu pána Jürgena EBNERA a o svojom výbere informovala príslušný výbor Európskeho parlamentu na účely článku 54 ods. 2 štvrtého pododseku nariadenia (EÚ) 2016/794.
                  
               
                     (7)
                  
                  
                     Vybraný kandidát 5. septembra 2019 vystúpil pred Výborom Európskeho parlamentu pre občianske slobody, spravodlivosť a vnútorné veci a listom z 18. októbra 2019 bola Rada informovaná o stanovisku prijatom uvedeným výborom v súlade s článkom 54 ods. 2 štvrtým pododsekom nariadenia (EÚ) 2016/794,
                  
               PRIJALA TOTO ROZHODNUTIE:
         
            Článok 1
            Pán Jürgen EBNER sa týmto vymenúva za zástupcu výkonnej riaditeľky Europolu na obdobie od 1. novembra 2019 do 31. októbra 2023 so zaradením do platovej triedy AD 14.
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Luxemburgu 24. októbra 2019
            
               
                  Za Radu
               
               
                  predsedníčka
               
               A.-K. PEKONEN
            
         
         
            (1)  Ú. v. EÚ L 135, 24.5.2016, s. 53.
         
            (2)  Ú. v. EÚ C 28 A, 23.1.2019, s. 1.